open-index/open-wikipedia-markdown huggingface dataset:
Lizosoma

**Lizosoma** (no  (*lysis*) — 'izšķīšana, sadalīšanās' un *σώμα* (*soma*) — 'ķermenis') — šūnas organoīds, kas satur lielu daudzumu fermentu (hidrolāzes, ribonukleāzes, fosfolipāzes un citus). Lizosomas veic gremošanu (šķeļ makromolekulas) un arī aizsargfunkciju (iznīcina šūnai svešas daļiņas, kā vīrusus un baktērijas, un nevajadzīgas pašas šūnas struktūras). Lizosomu membrāna ir visai neizturīga un dažādu faktoru iedarbībā viegli var pārplīst — tad fermenti nonāk citoplazmā un iznīcina šūnu. Šo procesu sauc par autolīzi.

## Pirmējās lizosomas
Pirmējās jeb primārās lizosomas rodas, atdaloties no Goldži kompleksa cisternām. Tie ir sīki membrānu pūslīši, kas satur fermentus, bet nesatur šķēlproduktus. Fermenti tiek sintezēti endoplazmatiskajā tīklā, Goldži kompleksā tie tiek iepakoti membrānā, un no Goldži kompleksa atdalās ar fermentiem pildīts pūslītis, kas ir primārā lizosoma. Primārās lizosomas ir grūti atšķirt no citiem citoplazmas pūslīšiem, to esamību var konstatēt, nosakot fermenta aktivitāti.

## Otrējās lizosomas
Otrējās jeb sekundārās lizosomas rodas, kad primāras lizosomas saplūst ar membrānu klātiem substrātiem (makromolekula vai bojāts šūnas organoīds), kas jāsagremo.

## Lizosomālās slimības
Ja kāds no lizosomālajiem fermentiem netiek sintezēts vai tā aktivitāte ir pazemināta, šūnā vielas netiek šķeltas vai tiek šķeltas nepilnīgi, un nesašķeltās vielas uzkrājas lizosomās, tādēļ rodas patoloģisks organisma stāvoklis — lizosomāla slimība.

## Atsauces
Braņska

**Braņska** (*Brańsk*) ir pilsēta Polijas ziemeļaustrumos, Podlases vojevodistē, uz rietumiem no Belskas Podlaskas.

## Ārējās saites
Dalasi

thumb|right|250px|5, 10, 25, 50 bututu monētas
**Dalasi** ir naudas vienība Gambijā.

1 dalasi = 100 bututi ().

Monētas 1, 5, 10, 25, 50 bututi un 1 dalasi.

Papīra naudaszīmes 5, 10, 25, 50 un 100 dalasi.

## Ārējās saites
* Gambijas nauda, bildes
* Dalasi kurss
Bandžula

**Bandžula** (), kādreiz **Batērsta** (*Bathurst*), ir Gambijas galvaspilsēta. Pilsētu nodibināja briti 1816. gadā kā tirdzniecības staciju un izejas punktu cīņai pret vergu tirdzniecību. Pilsētas kādreizējais nosaukums *Batērsta* tika iedots pēc tā laika britu koloniju ministra Henrija Batērsta *(Henry Bathurst)* vārda. 1973. gadā pilsētu pārdēvēja par Bandžulu.

## Kultūra
### Sports
Bandžula ir labdarības rallija *Plymouth-Banjul Challenge* galamērķis.

## Ārējās saites

## Atsauces
Staviski

**Staviski** () - pilsēta Polijas ziemeļaustrumos, Podlases vojevodistē, uz ziemeļiem no Lomžas. Šaha meistara Akibas Rubinšteina (*Akiba Rubinstein*, 1882 - 1961) dzimtā pilsēta.
Zabludova

**Zabludova** (*Zabłudów*) ir pilsēta Polijas ziemeļaustrumos, Podlases vojevodistē, uz dienvidaustrumiem no Bjalistokas. XVI gadsimta vidū pilsētā ar Lietuvas lielkņazistes hetmaņa Gžegoža Hodkeviča atbalstu grāmatas drukāja pirmais krievu un ukraiņu grāmatnieks Ivans Fjodorovs (*Иван Фёдоров*, 1510 - 1583).
Suhovola

**Suhovola** () ir pilsēta Polijas ziemeļaustrumos, Podlases vojevodistē, uz ziemeļrietumiem no Sokulkas.

Viena no vietām, kas pretendē uz Eiropas ģeogrāfiskā centra statusu.

Garīdznieka Ježija Popeluško (*Jerzy Popiełuszko*, 1947 - 1984) dzimtā pilsēta.

## Atsauces

## Ārējās saites
Autonomā sistēma (Internets)

**Autonomā sistēma** (**AS**) internetā ir tīklu kopa, ko var vienoti administrēt un kam ir vienota interneta maršrutēšanas politika. Tipiski autonomo sistēmu piemēri ir interneta pakalpojumu sniedzēji vai lielas organizācijas. Autonomo sistēmu veidošana un reģistrēšana ir aprakstīta .

Autonomajai sistēmai tiek piešķirts globāli unikāls **AS numurs** (**ASN**). Tas tiek izmantots maršrutēšanas protokolā BGP.
## AS numuri
Līdz 2007 .gadam par ASN tika izmantots 16 bitu skaitlis, tātad iespējami 65536 dažādi autonomo sistēmu numuri. ASN pieraksta decimālajā formā, piemēram, 1234 vai AS1234.

Tāpat kā IP adresēm, arī ASN ir apgabals, kas rezervēts privātai lietošanai. Tie ir ASN 64512-65535.

Kopš 2007. gada tiek piešķirti un lietoti arī 32 bitu ASN. Šo numuru pieraksta formāts ir .. 32 bitu ASN lietošanu BGP apraksta .

## AS tipi
Autonomās sistēmas pēc pieslēguma un darbības tipa var iedalīt trīs grupās:
* ***Stub AS*** — AS, kas pievienotas tikai pie vienas citas AS. Šādām AS nav rezervēta interneta pieslēguma. Tādām AS visbiežāk nav sava ASN un to adrešu apgabals(i) internetā tiek uzskatīti par daļu no interneta pakalpojumu sniedzēja AS.
* ***Multihomed AS*** — AS, kas savienotas ar vairākām citām AS. Šādas AS nodrošina sev rezervētu interneta pieslēgumu atbilstoši savai interneta maršrutēšanas politikai, bet neatļauj datplūsmu starp citām AS caur sevi.
* ***Transit AS*** — AS, kas savienotas ar vairākām citām AS un atļauj/nodrošina datplūsmu starp citām AS caur sevi. Tipisks šādu AS piemērs ir interneta pakalpojumu sniedzēji.

## ASN piešķire
Internet Assigned Numbers Authority (IANA) tāpat kā IP adresēm piešķir ASN apgabalus reģionālajiem interneta reģistriem (RIR). Lai saņemtu ASN, jāiesniedz pieteikums RIR, kam tas jāapstiprina.

## Ārējās saites
*  - Guidelines for creation, selection, and registration of an Autonomous System (AS)
*  - BGP Support for Four-octet AS Number Space
* Autonomous System Numbers, IANA ASN sadalījums pa RIR
Drohičina

**Drohičina** (*Drohiczyn*) ir pilsēta Polijas ziemeļaustrumos, Podlases vojevodistē, uz rietumiem no Semjatičes pie Rietumu Bugas.

## Vēsture
Pilsēta XIII gadsimtā ietilpa Volīnijas novadā. 1238. gadā to anektēja Galīcija. 1237. gadā no Dobrinas uz Drohičinu pārcēlās Dobrinas ordenis (). 1253. gadā šeit par Galīcijas-Volīnijas pirmo karali tika kronēts Galīcijas Danilo ().

Drohičina bija Mazovijas, vēlāk Polijas Karalistes, un Lietuvas dižkunigaitijas cīņu objekts, tikai pēc Polijas-Lietuvas kopvalsts izveides 1569. gadā tika uzskatīta par Polijas daļu.

1581. gada 14. janvārī pilsētā tika parakstīts Drohičinas līgums starp Rīgas brīvpilsētu un Polijas-Lietuvas kopvalsts valdnieku Stefanu Batoriju, kas Rīgas pilsoņiem saglabāja atsevišķas privilēģijas, vēlāk sauktas par "Stefana privilēģiju kopumu".

Otrā pasaules kara sākumā, pēc Polijas kampaņas 1939. gadā, Drohičina bija robežpilsēta starp Vācijas un PSRS okupētajām Polijas daļām.
Lipska

:*Poliski par Lipsk sauc arī [[Leipciga|Leipcigu]]*

**Lipska** () ir pilsēta Polijas ziemeļaustrumos, Podlases vojevodistē, uz austrumiem no Augustovas.
Serekunda

thumb|235px|Vestfīldas krustojums (''Westfield junction''), Serekunda.

**Serekunda** ir lielākā Gambijas pilsēta pēc iedzīvotāju skaita. Tā atrodas Gambijas galvaspilsētas Bandžulas dienvidaustrumos. 2021. gadā Serekundā dzīvoja 340 000 cilvēki.

## Iedzīvotāji
Iedzīvotāju skaita izmaiņas.

## Ārējās saites
* http://www.accessgambia.com/information/serrekunda-town.html

## Atsauces
Austrālijas Grand Prix

**Austrālijas ''Grand Prix*** () ir ikgadēja [[Formula 1|pirmās formulas]] *Grand Prix* izcīņa, kas notiek [[Austrālija|Austrālijā]].

Lai gan neoficiāli sacīkstes, kas vēlāk tika pārdēvētas par "Austrālijas *Grand Prix*" izcīņām, tika rīkotas jau kopš 1928. gada, pirmā oficiālā Austrālijas *Grand Prix* izcīņa (*Formula 1* ietvaros) notika tikai . gadā un kopš tā laika ne gadu nav izlaista. No . līdz . gadam sacīkstes norisinājās [[Adelaidas ielu trase|Adelaidas ielu trasē]], bet kopš . gada notiek Alberta parka izvietotajā [[Albertparks|Melburnas *Grand Prix* trasē]] [[Melburna|Melburnā]]. Pašreizējās līgumsaistības ar Melburnas trases vadību paredz, ka Austrālijas lielās balvas izcīņa Melburnā norisināsies kā minimums līdz 2023. gadam.

Pagaidām sekmīgākais braucējs Austrālijas *Grand Prix* izcīņās (*Formula 1* ietvaros) ir vācu pilots [[Mihaels Šūmahers]], kurš šeit ir uzvarējis veselas 4 reizes. Turpretim komandu kopvērtējumā visvairāk uzvaru pieder *McLaren* vienībai, kurai kopumā šeit (*Formula 1* ietvaros) ir izdevies uzvarēt veselas 11 reizes.

Pašreizējais un aizstāvošais Austrālijas *Grand Prix* uzvarētājs ir vācu pilots [[Niko Rosbergs]], kurš šeit uzvarēja [[2016. gada Austrālijas Grand Prix|2016]]. gadā. Savukārt komandu konkurencē pašreizējie un aizstāvošie uzvarētāji ir [[Mercedes AMG Petronas|*Mercedes*]] vienība, kas šeit ir triumfējusi jau pēdējos trīs gadus pēc kārtas ([[2014. gada Austrālijas Grand Prix|2014]]., [[2015. gada Austrālijas Grand Prix|2015]]., [[2016. gada Austrālijas Grand prix|2016]].). Tiek paredzēts, ka [[2017. gada Austrālijas Grand Prix|2017. gada Austrālijas *Grand Prix*]] izcīņa norisināsies 26. martā un kā jau daudzus gadus iepriekš kalpos par [[2017. gada F1 sezona|sezonas]] atklāšanas posmu.

== Vēsture ==
Sākotnējā Adelaidas trase tika uzskatīta par vienu no labākajām ielu trasēm pasaulē. Desmit gadus pēc pirmās sacīkstes tika izlemts Austrālijas *Grand Prix* mājvietu pārcelt uz Albertparku Melburnā. Pirmās sacīkstes Albertparkā reklāmas sauklis bija "Melburna — cik lieliska vieta sacīkstēm". Visvairāk cilvēku uz kādu sacīksti Melburnā atnāca 1996. gadā: vairāk nekā 400 000. Pēdējos gados nāk aizvien mazāk un mazāk cilvēku, piemēram, [[2008. gads|2008]]. gadā to apmeklēja tikai apmēram 303 000 cilvēku. Sacīkstes Adelaidā katru gadu bija pēdējās sezonā, savukārt Albertparks tradicionāli iezīmē sezonas sākumu ar dažiem izņēmumiem — . gadā sakarā ar [[Nāciju Sadraudzības spēles|Nāciju Sadraudzības spēlēm]], kuras norisinājās [[Melburna|Melburnā]] marta vidū, sacīkste tika pārcelta par mēnesi vēlāk un bija trešā kalendārā, savukārt . gadā Albertparkā norisinājās sezonas otrā sacīkste.

== Uzvarētāji ==

=== Vairākkārtējie uzvarētāji (piloti) ===



=== Vairākkārtējie uzvarētāji (komandas) ===



=== Saraksts ===
Minēti tikai uzvarētāji tajos *Grand Prix*, kas aizvadīti F1 sezonu ietvaros.


== Skatīt arī ==
* [[F1 Grand Prix saraksts|*F1* Grand Prix saraksts]]
* [[Albertparks|Melburnas *Grand Prix* trase]]

== Piezīmes un atsauces ==


== Ārējās saites ==

* [https://web.archive.org/web/20041026084258/http://cars.grandprix.com.au/ Austrālijas *Grand Prix'' oficiālā mājaslapa]
Malaizijas Grand Prix

**Malaizijas ''Grand Prix*** ir ikgadēja [[Formula 1]] *Grand Prix* izcīņa. Pirmā oficiālā Malaizijas *Grand Prix* notika . gadā un notiek joprojām. Sacīkstes norisinās [[Sepanga]]s trasē.

Neoficiālās sacīkstes notika [[Tomsona ceļa trase|Tomsona ceļa trasē]] (tagad atrodas [[Singapūra|Singapūrā]]) un [[Šahalama]]s trasē. Tajās visvairāk uzvaru guva [[Honkonga]]s pārstāvis [[Džons Makdonalds]]. Mūsdienās visvairāk (pa trim) uzvaras ir guvis [[Mihaels Šūmahers]] un [[Fernando Alonso]]. Sākotnēji tika ziņots, ka sākot ar . gadu sacīkstes Malaizijā norisināsies naktī, lai skatītāji [[Eiropa|Eiropā]] varētu tās vērot pa dienu, tomēr pusgadu vēlāk šis paziņojums tika atsaukts.

== Uzvarētāji ==
=== Vairākkārtējie uzvarētāji (piloti) ===



=== Vairākkārtējie uzvarētāji (komandas) ===



=== Saraksts ===
Minēti tikai uzvarētāji tajos *Grand Prix'', kas aizvadīti F1 sezonu ietvaros.

## Skatīt arī
* F1 Grand Prix saraksts
* Singapūras Grand Prix

## Atsauces

## Ārējās saites
* Sepangas trases oficiālā mājaslapa
Lomžas apriņķis

**Lomžas apriņķis** () ir apriņķis Polijā, Podlases vojevodistes rietumos. Robežojas ar Podlases vojevodistes Kolno, Grajevo, Moņku, Bjalistokas un Zambrovas apriņķiem, Mazovijas vojevodistes Ostrovas un Ostrolenkas apriņķiem, bet Lomžas pilsēta ir anklāvs apriņķa teritorijā.
Jedvabne

**Jedvabne** () ir pilsēta Polijas ziemeļaustrumos, Podlases vojevodistē, uz ziemeļaustrumiem no Lomžas.

Pilsēta pirmoreiz rakstos minēta 1455. gadā, bet pilsētas tiesības ieguva 1736. gadā.

Pilsēta pazīstama ar kā Jedvabnes grautiņa vieta —  vietējie poļu iedzīvotāji bez vācu varas iestāžu tiešas līdzdalības nogalināja pilsētas un apkārtnes ebreju iedzīvotājus.

## Atsauces

## Ārējās saites
Tikocina

**Tikocina** () ir pilsēta Polijas ziemeļaustrumos, Podlases vojevodistē, uz austrumiem no Bjalistokas pie Narevas upes.

Pilsēta tiek saukta par baroka pērli, ievērojamākās celtnes - karaļa Sigismunda II Augusta pils, XVII gs. sinagoga, XVIII gs. baroka baznīca un klosteris, XVIII gs. militārais hospitālis.

1655. gadā Otrā Ziemeļu kara laikā Tikocinā mira Lietuvas lielhetmanis Janušs Radzivils (*Janusz Radziwiłł*, 1612 - 1655), kas iestājās par Lietuvas un Zviedrijas savienības izveidi pret Krieviju.
Goņondza

**Goņondza** () ir pilsēta Polijas ziemeļaustrumos, Podlases vojevodistē, uz ziemeļiem no Moņkiem.

2. pasaules kara laikā 80% no pilsētas tika nopostīti.

Netālu no Goņondzas atrodas Bebžas nacionālā parka (*Biebrzański Park Narodowy*) administrācija.

## Atsauces

## Ārējās saites
Gāzizlādes stabilitrons

thumb|150px|Mirdzizlādes stabilitrons СГ3С ar auksto katodu, pildīts ar argona, hēlija un neona maisījumu. Paredzēts 105 līdz 112 V sprieguma stabilizēšanai.
**Gāzizlādes stabilitrons** ir ar retinātu gāzi pildīta divelektrodu elektronu lampa, kas paredzēta sprieguma stabilizācijai. Šīs ierīces sauc arī par **gāzpildītajiem stabilitroniem** vai **stabilovoltiem** (novecojis nosaukums). Izšķir mirdzizlādes un koronizlādes stabilitronus. Mūsdienās gāzizlādes stabilitronu funkcijas pārsvarā veic pusvadītāju stabilitroni.

## Uzbūve
Mirdzizlādes stabilitroni ir pildīti ar inerto gāzu maisījumu vairāku desmitu mm Hg spiedienā. Zemāku spriegumu (sākot no 80 V) stabilizēšanai paredzētās lampas pildītas ar argona un hēlija vai neona un kriptona maisījumu, bet augstākiem spriegumiem (līdz 1,2 kV) paredzētās — ar hēlija un neona maisījumu. Koronas izlādes stabilitroni ir pildīti ar ūdeņradi (tuvu atmosfēras spiedienam) un paredzēti spriegumiem līdz vairākiem desmitiem kilovoltu. Stabilitroniem ir divi koaksiāli elektrodi — anods un katods (katods parasti aptver anodu), kas ievietoti stikla vai metālkeramikas balonā.

## Darbības princips
thumb|left|100px|Koronas izlādes stabilitrons СГ302С-1, pildīts ar ūdeņradi. Paredzēts 900 V sprieguma stabilizēšanai.
Mirdzizlādes stabilitrona darbība pamatojas uz mirdzizlādes īpašību, mainoties strāvai, nemainīt sprieguma kritumu starp elektrodiem. Kad ir sākusies mirdzizlāde (tai nepieciešams noteikts spriegums, ko sauc par stabilitrona aizdegšanās spriegumu), pieaugot strāvai, pieaug katoda laukums, ko aptver mirdzizlāde. Strāvas blīvums jonizētajā gāzes daļā paliek nemainīgs, līdz ar to nemainās arī sprieguma kritums. Dažreiz, lai samazinātu aizdegšanās spriegumu, ierīces iekšienē ievada nelielu daudzumu radioaktīva preparāta (stabilitrons СГ14П).

## Izmantošana
Pirms pusvadītāju stabilitronu izgudrošanas gāzu stabilitroni tika izmantoti kā mazjaudīgi parametriskie sprieguma stabilizatori elektroniskajā aparatūrā un atbalstsprieguma avoti sprieguma stabilizācijas iekārtās un mērierīcēs. Mūsdienās dažreiz pielieto stabila augstsprieguma iegūšanai (piemēram dozimetru jeb radiometru Geigera skaitītāju barošanai).

## Ārējās saites
Unity (SKS)

thumb|right|300px|''Unity'', pievienots pie ''Zarja''
**Unity** (no  "vienotība") jeb **Node 1** ir Starptautiskās kosmosa stacijas (SKS) modulis, kuru 1998. gada decembrī orbītā nogādāja ar kosmoplānu Endeavour misijā STS-88. Tas bija otrais SKS elements, un pirmais ASV būvētais modulis. *Harmony* izgatavots Boeing, ASV. Tas kalpo kā savienojošais mezgls starp Krievijas segmentu un ASV segmentu.

## Specifikācija
*Unity* ir cilindra formas korpuss, kas izgatavots no alumīnija.
Tā garums ir 5,47 m, diametrs 4,57 m, starta masa ir 11 612 kg. Modulim ir seši savienošanas porti (četri sānos un divi galos). 
Iekšienē ir vieta četriem standarta skapjiem, kuru augstums 1,854 m, platums 1,067 m, masa 550 kg.

## Savienojumi ar citiem SKS komponentiem
*Unity* pie krievu segmenta Zarja moduļa ir pievienots ar pāreju PMA-1, bet otrā galā atrodas Destiny laboratorija. Augšpusē tam piestiprināta Z1 konstrukcija, kreisajā pusē ir slūžu kamera Quest, bet apakšā — PMA-3. Labajā pusē pie *Unity* īslaicīgi tiek pievienoti kravas moduļi, arī Harmony modulis.

## Ārējās saites
* NADA Facts  (PDF)
Bahreinas Grand Prix

**Bahreinas ''Grand Prix*** ir [[Formula 1]] *Grand Prix* izcīņa. Tā notiek katru gadu kopš . gada sezonas, izņemot . gadu, kad Bahreinas *Grand Prix* izcīņa tika atcelta [[2011. gada Bahreinas nemieri|nemieru dēļ]]. Visas Bahreinas GP ir notikušas [[Bahreinas Starptautiskā trase|Sahiras]] trasē.

Sahiras trases būvniecība sākās [[2002]]. gadā. Bahreinā bija liela interese par šo trasi, jo bija ieplānota arī dragreisa trase, kas varētu daļēji atbrīvot ielas no nelegālajiem braucējiem. Kad trase tika pabeigta, tā kļuva par [[Vidējie Austrumi|Vidējo Austrumu]] autosporta centru, jo tajā ne tikai notika F1 sacīkstes, bet arī [[Formula 3]], [[V8 Supercars]], u.c. Pirmo sacīksti uzvarēja [[Mihaels Šūmahers]] ar [[Scuderia Ferrari|Ferrari]].

== Uzvarētāji ==

=== Vairākkārtējie uzvarētāji (piloti) ===

*Piloti kas atzīmēti **treknrakstā** piedalās sacensībās pašreizējā sezonā.*


=== Vairākkārtējie uzvarētāji (komandas) ===



=== Saraksts ===
Minēti tikai uzvarētāji tajos *Grand Prix*, kas aizvadīti *F1* sezonu ietvaros.


== Skatīt arī ==
* [[F1 Grand Prix saraksts|*F1'' Grand Prix saraksts]]

## Atsauces

## Ārējās saites

* Bahreinas Starptautiskās trases oficiālā mājaslapa
Novogroda

**Novogroda** (*Nowogród*) - pilsēta Polijas ziemeļaustrumos, Podlases vojevodistē, uz ziemeļrietumiem no Lomžas pie Narevas upes. Pilsētā atrodas brīvdabas muzejs (*Skansen Kurpiowski*), kas veltīts Kurpes novadam.
Unity

***Unity*** (no ) var būt:

* *[[Unity (SKS)|Unity]]* jeb *Node 1* — Starptautiskās kosmosa stacijas (SKS) modulis;
* *[[Unity (spēļu dzinis)|Unity]]* — starp-platformu spēļu dzinis;
* *[[Unity (filma)|Unity]]* — 2015. gada ASV dokumentālā filma.

## Skatīt arī
* *[[Unity Arena]]*
Rajgroda

**Rajgroda** () — pilsēta Polijas ziemeļaustrumos, Podlases vojevodistē, uz ziemeļaustrumiem no Grajevo.

## Vēsture
Rajgroda bija jātvingu zliniešu cilts galvenā pilsēta. Pilsētu vairākkārt iekaroja, nodedzināja un atjaunoja. Ap 1290. gadu Rajgrodu iekaroja Žemaitijas kunigaitis Narimants.

1831. gada 29. maijā, Novembra sacelšanās laikā, pie Rajgrodas notika Rajgrodas kauja, kurā poļu nemiernieki sakāva Krievijas Impērijas armija daļas.
Rons Pols

**Ronalds Ernests Pols** (; dzimis  Pitsburgā, ASV) ir amerikāņu ārsts un bijušais politiķis.

Bijis viens no kandidātiem uz ASV prezidenta amatu 1988., 2008. un 2012. gada vēlēšanās.

## Politiskā piederība
Rons Pols dažādos avotos tiek raksturots kā Republikāņu partijas libertāriešu spārna pārstāvis vai vienkārši kā libertārietis.

## 2012. gada ASV prezidenta vēlēšanas
Kādu laiku 2012. gada sākumā Rons Pols ierindojās pat 2. vietā sabiedriskā viedokļa aptaujās par republikāņu nominācijas kandidātiem, daži komentētāji norādīja, ka pat neskatoties uz šiem rezultātiem, Pols tika ignorēts masu mediju diskusijās par republikāņu kandidātiem.

2012. gada maija beigās par republikāņu kandidātu faktiski tika uzskatīts Mits Romnijs. Neskatoties uz to ka pārējie svarīgākie konkurenti uz republikāņu nomināciju&nbsp;— Ņūts Gingričs un Riks Santorums ir izstājušies&nbsp;— Pols turpina savu kampaņu.

2012. gada 1. jūnijā Pols izteicies, ka pastāv iespēja, ka viņš varētu kandidēt kā trešās partijas kandidāts (līdztekus demokrātu Obamam un republikāņu Romnijam). Daži pauž viedokli, ka Pols pretendējot līdztekus Romnijam varētu iedragāt Romnija izredzes pret Obamu, sašķeļot republikāņu elektorātu, taču citi norāda, ka demokrātiem vajadzētu būt uzmanīgiem ar šādām prognozēm, jo Pols varētu iegūt daļu Obamas balsu, nodrošinot Romnija un Republikāņu partijas uzvaru.

Pēc Pārstāvju palātas locekļa pilnvaru beigām  pārtraucis aktīvo politisko darbību.

## Atsauces

## Ārējās saites

* Prezidenta kampaņas oficiālā mājaslapa 
* Informācija pārstāvju palātas mājaslapā
Kleščele

**Kļeščele** (, ) - pilsēta Polijas ziemeļaustrumos, Podlases vojevodistē, uz dienvidrietumiem no Hajnuvkas pie robežas ar Baltkrieviju.
Gēlu valodas

**Gēlu** jeb **goideļu valodas** ir indoeiropiešu valodu saimes ķeltu valodu grupas apakšgrupa, pie kuras pieder skotu gēlu valoda (*Gàidhlig*, arī gēlu valoda), īru valoda (*Gaeilge*) un meniešu valoda (*Gaelg*, arī menksu jeb Menas salas iedzīvotāju valoda).
Suvalku apriņķis

**Suvalku apriņķis** (, ) ir apriņķis Polijā, Podlases vojevodistes ziemeļos. Robežojas ar Podlases vojevodistes Sejnu un Augustovas apriņķiem, Varmijas-Mazūrijas vojevodistes Elkas, Olecko un Goldapas apriņķiem, kā arī ar Lietuvu.

## Apskates vietas

* Vigru nacionālais parks (*Wigierski Park Narodowy*)

## Attēlu galerija

Wigry_-_Monastery_08.jpg|Vigru klosteris Vigru nacionālajā parkā
Suwałki, Poland - panoramio (41).jpg|Vigru ezers Vigru nacionālajā parkā


## Ārējās saites
* Vigru nacionālais parks
Bezklases starpdomēnu maršrutēšana

**Bezklases starpdomēnu maršrutēšana** (*Classless Inter-Domain Routing*, *CIDR*) ir IP adrešu un apakštīklu sadales metode. Tā atļauj elastīgāku adrešu sadali nekā IPv4 sākotnējais klašu (*clasful*) dalījums.

CIDR izmanto mainīga garuma apakštīklu masku (*Variable Length Subnet Masks*, *VLSM*) tehnoloģiju. VLSM atļauj elastīgu un līdz ar to ekonomisku dalīšana apakštīklos (*subnetting*), kā arī prefiksu apkopošanu (*prefix aggregation*).

IPv6 protokols ir veidots bezklašu maršrutēšanai un izmanto CIDR tehnoloģiju.

CIDR aprakstīts  un .
## VLSM
Klasiskajā IPv4 tīkla masku (prefiksa garumu) noteica adreses klase, līdz ar to bija iespējami tīkli ar prefiksu garumiem /8, /16 un /24.

VLSM atļauj pēc vajadzības izmantot brīvi izraudzītu prefiksa garumu 0 — 32 bitus (0 — 128 bitus IPv6 gadījumā). Prefiksa garums VLSM ir visām apakštīkla adresēm kopīgo vecāko bitu skaits.

## Dalīšana apakštīklos
Tā kā VLSM dod iespēju izmantot jebkādu prefiksa garumu, IP adrešu apgabalus iespējas sadalīt apakštīklos, kuru lielums ir iespējami tuvs nepieciešamajam adrešu skaitam tīklā. Piemēram, /24 adrešu apgabalu var sadalīt četros /26 apakštīklos ar 64 IP adresēm katrā.

VLSM pieļauj arī apakštīklu tālāku sadalīšanu (*sub-subnetting*). Ja nepieciešami trīs apakštīkli pa 64 adresēm katrs, viens 32 adrešu apakštīkls un divi 16 adrešu tīkli, vienu no iepriekšējā piemērā minētajiem /26 apakštīkliem var sadalīt divos /27 apakštīklos un vienu no tiem — divos /28 apakštīklos. Viens no iespējamiem šādiem sadalījumiem ir sekojošs: 192.168.16.0/26; 192.168.16.64/27; 192.168.16.96/28; 192.168.16.112/28; 192.168.16.128/26; 192.168.16.192/26.

Dalīšana apakštīklos ar VLSM dod iespēju efektīvāk izmantot adrešu apgabalus tādējādi taupot IP adreses.

## Prefiksu apkopošana
Cita CIDR iespēja ir, pretēji apakštīklu dalījumam, apkopot prefiksus. To sauc arī par maršrutu apkopošanu (*route summarization* vai *supernetting*). Piemēram, četrus blakusesošus /24 prefiksus ar kopīgiem 22 vecākajiem bitiem adresē var apvienot un izmantot interneta maršrutēšanai kā vienu /22 prefiksu.

Šīs tehnoloģijas izmantošana ļauj ievērojami samazināt interneta maršrutēšanas tabulas.

## Iespējamās maskas

## CIDR un maršrutēšanas protokoli
Lai realizētu CIDR maršrutēšanas protokolā jābūt iespējai kopā ar prefiksu norādīt arī prefiksa garumu.

Vecākiem maršrutēšanas protokoliem (RIP, IGRP) šādas iespējas nav. Šos protokolus sauc par *classful* maršrutēšanas protokoliem.

Jaunākie maršrutēšanas protokoli (RIPv2, EIGRP, IS-IS, OSPF, BGP-4) atbalsta VLSM un tos sauc par *classless* maršrutēšanas protokoliem.

## Ārējās saites
*  - An Architecture for IP Address Allocation with CIDR
*  - Classless Inter-Domain Routing (CIDR): an Address Assignment and Aggregation Strategy
*  - IP Version 6 Addressing Architecture
Node

**Node** (no  "mezgls") var būt:
* Starptautiskās kosmosa stacijas moduļi:
** *Node-1* (Unity)
** *Node-2* (Harmony)
** *Node-3* (Tranquility)
Brieži

**Brieži** (*Cervus*) ir pārnadžu kārtas (*Artiodactyla*) briežu dzimtas (*Cervidae*) ģints, kurā ietilpst 4 sugas. Briežu ģints kopā ar vēl citām 7 ģintīm veido briežu apakšdzimtu (*Cervinae*).

Briežu ģints dzīvnieki sastopami visā ziemeļu puslodē: Eirāzijā un Ziemeļamerikā. Latvijā savvaļā dzīvo viena briežu ģints suga - staltbriedis (*Cervus elaphus*). Lielākais briežu ģintī ir Kanādas briedis (*Cervus canadensis*).

## Sistemātikas izmaiņas
Vēl nesenā pagātnē briežu ģintī tika sistematizētas 12 sugas. Tomēr pēc DNS pētījumu veikšanas tika secināts, ka tās nav tik tuvu radniecīgas viena otrai kā tas tika pieņemts pirms tam. Mūsdienās 8 briežu ģints ekssugas ir sistematizētas 3 jaunās ģintīs (Dienvidāzijas brieži (*Rucervus*), rusabrieži (*Rusa*) un baltpurna brieži (*Przewalskium*)).

## Klasifikācija
* **Briežu ģints** (*Cervus*)
** Kanādas briedis (*Cervus canadensis*) 
** Plankumainais briedis (*Cervus nippon*)
** Staltbriedis (*Cervus elaphus*)
** Tibetas staltbriedis (*Cervus wallichi*)

## Atsauces

## Ārējās saites
* Eiropas staltbriedis
* Genus cervus
* Red deer and wapiti
Suraža (Polija)

**Suraža** (*Suraż*) ir pilsēta Polijas ziemeļaustrumos, Podlases vojevodistē, uz dienvidaustrumiem no Lapiem pie Narevas upes. No pilsētas lejup pa upi atrodas Narevas nacionālais parks (*Narwiański Park Narodowy*). Suraža pēc iedzīvotāju skaita ir mazākā vojevodistes pilsēta.

## Atsauces

## Ārējās saites
Suraža

**Suraža** var būt:

* Suraža (*Сураж*) - pilsēta Krievijā, Brjanskas apgabalā
* Suraža (*Suraż*) - pilsēta Polijā, Podlases vojevodistē
Spānijas Grand Prix

**Spānijas ''Grand Prix*** ir ikgadēja [[Formula 1]] *Grand Prix* izcīņa. Tā pirmo reizi notika [[1951]]. gadā un pēc tam vēl vairākas reizes ar pārtraukumiem. Kopš [[1986]]. gada tā notiek ik gadu.

F1 Spānijas GP ir notikusi [[Pedralbesas trase|Pedralbesā]], [[Haramas trase|Haramā]], [[Monhuikas trase|Monhuikā]], [[Heresas trase|Heresā]] un [[Kataluņja Montmelo|Montmelo]] trasē. Visvairāk uzvaru te ir izcīnījis [[Mihaels Šūmahers]] – sešas. Komandu konkurencē nepārspēti ir *Ferrari* ar desmit uzvarām.

== Uzvarētāji ==
=== Vairākkārtējie uzvarētāji (piloti) ===



=== Vairākkārtējie uzvarētāji (komandas) ===



=== Saraksts ===
Minēti tikai uzvarētāji tajos *Grand Prix*, kas aizvadīti F1 sezonu ietvaros.


== Trases ==
:*Attēlotas trašu jaunākās versijas.''

Attēls:Circuit Pedralbes.png|Pedralbesa (1951, 1954)
Attēls:Circuito Permanente del Jarama.svg|Harama (1968, 1970, 1972, 1974, 1976—1979, 1981)
Attēls:Montjuïc circuit.svg|Monhuika (1969, 1971, 1973, 1975)
Attēls:Jerez.svg|Heresa (1986—1990)
Attēls:Formula1 Circuit Catalunya.svg|Montmelo (1991—pašlaik)


## Skatīt arī
* F1 Grand Prix saraksts

## Atsauces
RSA

**RSA** var būt:
* RSA šifrēšanas algoritms
* Dienvidāfrikas SOK kods
* RSA Insurance Group — Apvienotās Karalistes apdrošināšanas uzņēmums
Daba

**Daba** ir visa materiālā pasaule, Visums. Tā ietver objektus no elementārdaļiņām līdz galaktiskiem objektiem. Bieži ar jēdzienu "daba" saprot visu, kas mums ir apkārt uz Zemes ("dabīgs"), izņemot to, ko ir radījis cilvēks ("mākslīgs").

Daba nepārtraukti mainās, atrodas nepārtrauktā kustībā: kustas planētas un zvaigznes, upes maina gultni, augi un dzīvnieki aug un attīstās. Notiek zemestrīces un citas plašākus reģionus ietekmējošas parādības.

## Dabas iedalījums
Dabas iedalījums:
* Dzīvā daba jeb dzīvība — organismu apkopojums. Dzīvā daba apvienojas ekosistēmās, kas veido biosfēru. Dzīvība sevi atražo uz replikāciju un mutāciju pamata.
* Nedzīvā daba ir pārējā matērija un enerģija, lai gan tās elementus izmanto dzīvā daba sevis uzturēšanai.

## Dabas izpēte
thumbnail|Dienas un nakts mija uz Zemes saistīta ar Zemes griešanos ap savu asi 
Cilvēki rada pārmaiņas dabā, pamatojoties uz savu prātu, savu darbu. Cilvēks radījis pilsētas un ciemus, uzcēlis fabrikas un rūpnīcas, uzaris un apsējis laukus, izgudrojis dažādas mašīnas. Cilvēkam iepazīstot dabu, radušās dažādas zinātnes.

Pētot pārmaiņas, kuras norisinās dabā, zinātnieki konstatējuši, ka visas pārmaiņas dabā norisinās likumsakarīgi, tas ir, katrai parādībai vienmēr eksistē kāds cēlonis. Piemēram, dažādi ķermeņi krīt virzienā uz Zemi tādēļ, ka tos pievelk Zeme, dienas un nakts mija saistīta ar Zemes griešanos ap savu asi, viens no vēja rašanās cēloņiem ir gaisa nevienmērīga sasilšana.

### Dabas zinātnes

Dabas zinātņu uzdevums ir atklāt, izpētīt dabas likumus un izmantot tos cilvēku vajadzībām. Dabas zinātnes visu laiku attīstās. Cilvēks arvien pilnīgāk un dziļāk izzina dabas parādības un noskaidro, kā tās var izmantot praktiskām vajadzībām.

Dabas zinātnes ir:
* fizika;
* ķīmija;
* bioloģija un vēl citas.

## Dabas pieminekļi
[thumbnail|[Fjordlendas nacionālais parks Jaunzēlandes Dienvidu salā]]
Lai saglabātu nozīmīgus dabas objektus nākamajām paaudzēm, UNESCO ir izveidojusi īpašu Pasaules mantojuma objektu sarakstu, kurā ievieto dabas pieminekļus, kas radušies no fizikāliem vai bioloģiskiem veidojumiem vai šādu veidojumu grupām, kam ir īpašas nozīmes universāla vērtība no estētikas vai zinātnes viedokļa, kā arī ģeoloģiskus vai fizioģeogrāfiskus veidojumi un stingri noteiktas zonas, kas ir kādas apdraudētas dzīvnieku vai augu sugas dzīves vieta, kam ir īpašas nozīmes universāla vērtība no zinātnes vai saglabāšanas viedokļa.

Arī lokālā līmenī, piemēram, valsts līmenī, ar likumu tiek aizsargāti reti, savdabīgi dabas objekti. Ja noteiktā teritorijā ir vairāki nozīmīgi dabas pieminekļi, tad tiek veidoti dabas liegumi, rezervāti un nacionālie parki.

## Dabas katastrofas

Dabas katastrofas var izraisīt zemestrīces, viesuļvētras, vulkānu izvirdumi, sausums, lavīnas, cunami, seljes, plūdi, sals, karstums, slimību uzliesmojumi, ugunsgrēki, krusa, sniega vētras un citas parādības.

## Atsauces

## Ārējās saites
Dabaszinātnes

[thumbnail|235px|Dabaszinātņu uzdevums ir izprast dabā notiekošos procesos. Attēlā ir parādītas piecas nozīmīgākās dabas zinātnes: [ķīmija (centrā); astronomija, zemes zinātne, fizika un bioloģija (pulksteņrādītāja virzienā)]]
**Dabaszinātnes** ir zinātņu nozares, kurās, izmantojot zinātniskās metodes, tiek pētīti un izprasti dabā notiekošie procesi un parādības, kā arī to izmantošanas iespējas cilvēces vajadzībām. Dabaszinātnes visu laiku attīstās. Cilvēks arvien pilnīgāk un dziļāk izzina dabas parādības un noskaidro, kā tās var izmantot praktiskām vajadzībām. Dabas parādību zinātnisks izskaidrojums rada iespēju cīnīties pret reliģiskiem aizspriedumiem.

Parasti tiek izceltas piecas nozīmīgākās dabaszinātnes: ķīmija, astronomija, zemes zinātne, fizika un bioloģija. Visas dabaszinātnes balstās uz formālām zinātnēm, piemēram, uz matemātiku, loģiku un statistiku. Dabaszinātnes un formālās zinātnes mēdz dēvēt arī par eksaktajām zinātnēm.

## Dabaszinātņu uzskaitījums
Dabaszinātnes pa grupām var iedalīt fizikālajās zinātnes, kosmosa zinātnēs, zemes zinātnēs un dzīvības zinātnēs.

### Fizikālās zinātnes

* fizika;
** mehānika;
** elektromagnētisms;
** optika;
* ķīmija;
** neorganiskā ķīmija;
** organiskā ķīmija;
** fizikālā ķīmija.

### Dzīvības zinātnes

* bioloģija;
** anatomija;
** astrobioloģija;
** biofizika;
** bioķīmija;
** botānika;
** ekoloģija;
** farmakoloģija;
** fizioloģija;
** ģenētika;
** mikrobioloģija;
** psiholoģija;
** vides zinātne;
** zooloģija.

### Kosmosa zinātnes

* astronomija;
** astrobioloģija;
** astrofizika;
** astroķīmija;
** kosmoloģija;
** kosmonautika;
** planetoloģija.

### Zemes zinātnes

* zemes zinātne;
** fizikālā ģeogrāfija (ģeogrāfija);
** ģeodēzija;
** ģeofizika;
** ģeoloģija;
** hidroloģija;
** okeanogrāfija;
** vides zinātne.

## Atsauces

## Ārējās saites
Indoeiropiešu valodas

300 px|thumb|Indoeiropiešu valodu izplatība Eirāzijā
300 px|thumb|Indoeiropiešu valodu statuss pasaulē
thumb|300px|Indoeiropiešu valodu koks
**Indoeiropiešu valodas** ir valodu saime, pie kuras pieder vairāk nekā 400 valodu un dialektu. Tā ir lielākā valodu saime pasaulē runātāju skaita ziņā, pie tās pieder 12 no 20 runātāju skaita ziņā lielākajām valodām. Indoeiropiešu valodās runā vairāk nekā 3 miljardi cilvēku. Mūsdienās no visām indoeiropiešu valodām pēc runātāju skaita vislielākās ir angļu, hindi, urdu, spāņu, portugāļu, bengāļu, franču, krievu, vācu un pandžabu valoda, no tām katra ir dzimtā valoda vairāk nekā 100 miljoniem cilvēku. Angļu valoda ir vienīgā indoeiropiešu valoda, kuras pratēju skaits pārsniedz miljardu, jo tā izplatījusies visos pasaules ģeogrāfiskajos kontinentos, pateicoties angļu kolonijām, un mūsdienās kļuvusi par starptautiskās saziņas valodu. Indoeiropiešu valodu saime kopā ar urāliešu valodām ir viena no divām vienīgajām Eiropas kontinentā esošajām valodu saimēm.

## Klasifikācija
;Apakšsaimes
* Anatoliešu valodas †
* Baltu-slāvu valodas (ietver baltu valodas un slāvu valodas) 
* Ģermāņu valodas
* Helēniešu valodas
* Indoirāņu valodas
* Itāliskās valodas (ietver romāņu valodas) 
* Ķeltu valodas
* Tohāru valodas †
;Izolētas indoeiropiešu valodas 
(pieder pie indoeiropiešu valodu saimes, taču nepieder ne pie vienas apakšsaimes)
* Albāņu valoda
* Armēņu valoda
* Daku valoda †
* Ilīriešu valoda †
* Libūriešu valoda †
* Luzitāņu valoda †
* Mesapiešu valoda †
* Frīģiešu valoda †
* Trāķiešu valoda †
* Peoniešu valoda †

## Skatīt arī
* Indoeiropieši
* Indoeiropiešu pirmvaloda

## Literatūra
* Гамкрелидзе Т.В. Иванов В.В. Индоевропейский язык и индоевропейцы. - Тблиси, 1984

## Atsauces

## Ārējās saites
Destiny (SKS)

thumb|right|300px|''Destiny'' tiek izcelts no kosmoplāna kravas telpas
**Destiny** (no  "liktenis") jeb **Laboratorijas modulis** ir Starptautiskās kosmosa stacijas (SKS) modulis, kuru 2001. gada februārī orbītā nogādāja ar kosmoplānu Atlantis misijā STS-98. Tā bija pirmā ASV pastāvīgā pētnieciskā stacija kopš Skylab pamešanas 1974. gadā. *Harmony* izgatavots Boeing, ASV.

## Specifikācija
*Destiny* ir cilindra formas korpuss, kas izgatavots no alumīnija.
Tā garums ir 8,53 m, diametrs 4,27 m, starta masa ir 14 500 kg. Modulim ir divi savienošanas porti (abos galos). 
Iekšienē ir vieta 23 standarta skapjiem (*International Standard Payload Racks*), kuru augstums 1,854 m, platums 1,067 m, masa 550 kg.

## Savienojumi ar citiem SKS komponentiem
*Destiny* vienā galā ir pievienots Unity, bet otrā — Harmony modulis.

## Ārējās saites
* NASA
Iekšējā jūra

**Iekšējā jūra** ir ar sauszemi gandrīz pilnībā noslēgta Pasaules okeāna daļa. Iekšējās jūras ūdens apmaiņa ar pārējā okeāna ūdeni notiek vāji un jūras straumju režīmu nosaka pašas iekšējās jūras temperatūru un sāļuma atšķirības.

## Iedalījums
Izdala divu veidu iekšējās jūras:
* koncentrācijas baseina ūdenim ir augstāks sāļu saturs kā okeānam. Koncentrācijas baseinā ūdens apmaiņa ar pārējo Pasaules lielākoties notiek pa šaurumiem ieplūstot okeāna ūdenim un tam iekšējā jūrā iztvaikojot. Šādām jūrām bieži vien apakšējā slānī nenotiek ūdens apmaiņa un tas ir ievērojami sāļāks, kā virsējais ūdens slānis;
* atšķaidīšanas baseina ūdenim ir zemāks sāļu saturs kā okeānam. Šādā iekšējā jūrā ir daudz nokrišņu un liela upju pietece. Ūdens apmaiņa ar pārējo Pasaules okeānu notiek galvenokārt no iekšējās jūras pa šaurumiem izplūstot ūdenim ar zemāku sāļu saturu, savukārt no okeāna iekšējā jūrā pa zemākajiem ūdens slāņiem ieplūst sāļš ūdens. Ūdens apmaiņa šādas iekšējās jūras zemākajos slāņos var būt nepietiekama, kas šajos slāņos izraisa skābekļa trūkumu.

Iekšējās jūras pēc to novietojuma un konfigurācijas iedala arī šādi:
* starpkontinentu iekšējās jūras norobežo vairākus kontinentus, piemēram, Vidusjūra nodala Eiropu, Āziju un Āfriku, Karību jūra nodala Ziemeļameriku un Dienvidameriku.
* iekškontinentālās iekšējās jūras apskalo vienu kontinentu., piemēram, Baltijas jūra.

## Iekšējo jūru saraksts

### Atlantijas okeāns
* Bafina jūra (nereti tomēr uzskata, ka tā ir malas jūra)
* Baltijas jūra
* Karību jūra un Meksikas līcis - nereti dēvēti par Amerikas Vidusjūru. Šī nav tipiska iekšējā jūra, jo ar Pasaules okeānu to savieno liels skaits šaurumu, kas nereti ir plati. Tomēr jūra ir pietiekami norobežota, lai tajā izpaustos iekšējai jūrai raksturīgie proces.
* Vidusjūra (koncentrācijas baseins) ar Melno jūru (atšķaidīšanas baseins), Azovas jūru un pārējiem ūdensbaseiniem;

Nereti Ziemeļu ledus okeānu uzskata par daļu no Atlantijas okeāna - šādā gadījumā arī to var uzskatīt par iekšējo jūru.

### Indijas okeāns
* Persijas līcis - koncentrācijas baseins
* Sarkanā jūra - koncentrācijas baseins

### Klusais okeāns
* Austrālāzijas Vidusjūra, ko ietver Zunda arhipelāgs un Filipīnas, sastāv no daudzām mazākām jūrām, piemēram Sulavesi jūras, Bandas jūras utt.

Japāņu jūra ir labi norobežota un varētu būt iekšējā jūra, taču tajā straumju režīmu nosaka spēcīgās Klusā okeāna straumes.

## Atsauces
Atvērto sistēmu sadarbības bāzes etalonmodelis

**Atvērto sistēmu sadarbības bāzes etalonmodelis**, **OSI modelis** (*Open Systems Interconnection Basic Reference Model*, *OSI model*) ir abstrakts tīkla un komunikāciju protokolu dizaina modelis, ko izstrādājusi Starptautiskā standartu organizācija (ISO). OSI modelis apraksta šādus septiņus slāņus: lietojumslāni (*Application*), pasniegšanas (*Presentation*), sesijas (*Session*), transporta (*Transport*), tīkla (*Network*), datu posma (*Data link*) un fizikālo (*Physical*) slāni.

Slānis ir funkciju kopums, kas apkalpo nākamo augstāko slāni un izmanto funkcijas, kuras sniedz nākamais zemākais slānis.

OSI modelis nenosaka stingrus noteikumus dizainam. Tāpēc praksē izmantojamie modeļi un protokolu kopumi ne vienmēr precīzi atbilst OSI modelī aprakstītajiem slāņiem. Šāda modeļa tipisks piemērs ir piecu slāņu TCP/IP modelis.

## OSI modeļa slāņi

### 7. slānis: Lietojumslānis

Lietojumslānī notiek komunikācija ar lietojumiem, kas izmanto tīkla funkcijas. OSI modelis neiekļauj komunikāciju ar lietotāju, bet tikai ar lietojumiem. Lietojumslānī darbojas, piemēram, FTP un SMTP.

### 6. slānis: Pasniegšanas slānis

Pasniegšanas slānis atšķirībā no zemākajiem slāņiem, kas veic datu pārraidi, veic datu attēlošanas funkcijas. Šajā slānī tiek veiktas dažādas datu izmaiņas — pārkodēšana, šifrēšana, saspiešana u. c.

### 5. slānis: Sesijas slānis

Sesijas slānis kontrolē sesijas starp lokālo un attālināto lietojumiem. OSI modelī šis slānis atbild par korektu sesiju izveidošanu un pārtraukšanu, ko TCP/IP modelī veic TCP.

### 4. slānis: Transporta slānis

Transporta slānis veic sesijas slāņa datu sadalīšanu segmentos un segmentu drošu nosūtīšanu adresātam bez kļūdām un pareizā secībā. Transporta slānis veic arī plūsmas vadību (*flow control*). Daži transporta līmeņa protokoli, piemēram, TCP veic arī savienojuma kontroli. Tos sauc par connection-oriented protokoliem.

### 3. slānis: Tīkla slānis

Tīkla slānis nodrošina datu pārraidi starp tīkla mezgliem un definē tīkla loģisko adresāciju. Tas nodrošina arī maršrutēšanas un fragmentēšanas/defragmentēšanas funkcijas.

### 2. slānis: Datu posma slānis

Datu posma slānis nodrošina kadru pārraidi starp tīkla elementiem un dažos gadījumos arī kļūdu labošanu. Šajā līmenis tiek izmantotas fizikālās adreses (sauktas arī par MAC adresēm). IEEE iedala šo slāni divos apakšslāņos: LLC apakšslānī un MAC apakšslānī.

### 1. slānis: Fizikālais slānis

Fizikālais slānis definē iekārtu un vides fizikālos un elektriskos parametrus. Tas ietver kontaktu, spriegumu, kabeļu, koncentratoru, tīkla adapteru u. c. specifikācijas.

## Ārējās saites
* [ISO standarts 7498-1:1994](http://standards.iso.org/ittf/PubliclyAvailableStandards/s020269_ISO_IEC_7498-1_1994(E).zip) (ZIP)
* osi7layer.com — OSI mnemoniku saraksts
Malas jūra

**Malas jūra** ir daļa no Pasaules okeāna, kuru daļēji norobežo sauszeme, tai skaitā salas, arhipelāgi, pussalas. Atšķirībā no iekšējām jūrām malas jūrās ir okeānu straumes, ko rada okeānu vēji. Daudzas malas jūras norobežo salu virknes, kas veidojušās okeāniskajai Zemes garozai subdukcijas ceļā paejot zem citas tektoniskās plātnes. Lielākā daļa pasaules jūru ir malas jūras.

## Malas jūru saraksts
Saraksts nav pilnīgs, tas ietver tikai biežāk pieminētās malas jūras. Dažādu autoru uzskats par atsevišķu jūru piederību malas jūrām var atšķirties.

### Atlantijas okeāns
* Biskajas līcis
* Īrijas jūra — norobežo Īrija
* Gvinejas līcis
* Labradoras jūra
* Norvēģu jūra — norobežo Islande, Farēru salas un Šetlendas salas
* Skotijas jūra — norobežo Folklenda salas, Dienviddžordžija un Dienvidsendviču salas
* Ziemeļjūra — norobežo Lielbritānija

### Dienvidu okeāns
* Amundsena jūra
* Belinshauzena jūra
* Rosa jūra
* Vedela jūra

### Indijas okeāns
* Andamanu jūra — norobežo Andamanu salas un Nikobaru salas
* Arābijas jūra
* Bengālijas līcis
* Timoras jūra

### Klusais okeāns
* Aļaskas līcis
* Austrumķīnas jūra — norobežo Rjūkjū salas
* Beringa jūra — norobežo Aletutu salas
* Dienvidķīnas jūra — norobežo Filipīnas
* Dzeltenā jūra — norobežo Korejas pussala
* Filipīnu jūra — norobežo Ogasavaras salas, Marianas salas un Palau
* Japāņu jūra — norobežo Japānas arhipelāgs
* Javas jūra — norobežo Lielās Zunda salas
* Kalifornijas līcis
* Koraļļu jūra — norobežo Zālamana salas un Jaunhebridu salas
* Ohotskas jūra — norobežo Kuriļu salas
* Tasmāna jūra — norobežo Jaunzēlande
Karību jūra atgādina malas jūru, jo to norobežo Antiļu salas, taču tā nav malas jūra. Karību jūra ir Ameriku iekšējā jūra, kuras straumes veido pašas jūras sāļuma un temperatūras atšķirības.

### Ziemeļu ledus okeāns
* Austrumsibīrijas jūra
* Baltā jūra
* Boforta jūra
* Čukču jūra — norobežo Vrangeļa sala
* Grenlandes jūra
* Karas jūra
* Laptevu jūra — norobežo Severnaja Zemļa un Jaunsibīrijas salas
Kalahari kratons

**Kalahari kratons** ir kratons, kas aizņem Dienvidāfrikas centrālo un ziemeļu daļu, Lesoto ziemeļu daļu, Svatinis, Mozambikas dienvidrietumu malu, Zimbabves centrālo un dienvidu daļu, gandrīz visu Botsvānu un Namībijas dienvidaustrumu daļu. To sīkāk iedala Kāpvālas kratonā, Zimbabves kratonā, Limpopo joslā un Namakvas joslā. Kalahari kratons beidza veidoties pirms aptuveni 2,3 miljardiem gadu, un satur vienus no senākajiem zināmajiem iežiem un mikrofosilijām. Vissenākie iežu masīvi atrodas Transvālas provincē; tie sastāv no aptuveni 3,4 miljardus gadu veciem granīta, gneisa un migmatītiem.

## Ģeoloģiskā vēsture
Kratons stabilizējās pirms aptuveni 3 miljardiem gadu, un kopš tā laika uz tā krājas nogulumiežu slānis, kas sastāv no seklūdens nogulumiem, lavām un intrūzijām. Gar kratona malām pirms aptuveni 1,4 — 1 miljardiem gadu izveidojās papildus malas (Zambezi josla un Lufilianas arka), kas patlaban to atdala no Kongo kratona. Pirms 1060 — 1030 miljoniem gadu Kalahari kratons apvienojās ar Rodīnijas superkontinentu, kļūstot par tā daļu. Dienvidos tas robežojās ar tagadējo Austrumantarktīdu, tos atdalīja Namakvas-Natālas orogēnā josla tagadējās Dienvidāfrikas dienvidu daļā.

## Derīgie izrakteņi
Uz Kalahari kratona esošā Vitvatersrandas sistēma satur pasaulē bagātākās zelta iegulas. Transvālas sistēmā atrodas nozīmīgas dzelzs rūdas atradnes, Bušveldas komplekss satur platīna, hroma, titāna-dzelzs un alvas rūdas. Kalahari kratonā atrodas vienas no pasaulē nozīmīgākajām dimanta atradnēm; šeit ik gadu iegūst ap 9600 kg dimantu. Kratons satur arī augstvērtīgas mangāna rūdas atradnes.
Leopolds Eijārs

**Leopolds Eijārs** (*Léopold Eyharts*; dzimis ) ir ESA kosmonauts, Francijas Gaisa spēku brigādes ģenerālis.

Pēc etniskās izcelsmes Eijārs ir basks.

1990. gadā tika uzņemts CNES astronautu kandidātu grupā, gatavojoties Hermes kosmoplāna programmai. Pēc programmas atcelšanas viņš darbojās kā CNES izmēģinātājpilots. 1990. gadu sākumā viņš piedalījās vairākos kosmonautu sagatavošanas kursos Krievijā.

1998. gada februārī Eijārs veica lidojumu uz krievu orbitālo staciju Mir CNES zinātniskajā misijā *Pégase*.

2008. gadā piedaljās 16. ekspedīcijā Starptautiskajā kosmosa stacijā. Uz staciju viņu nogādāja STS-122, atpakaļ atgriezās ar STS-123.
Zimbabves kratons

**Zimbabves kratons** ir kratons, viens no senākajiem pastāvošajiem Zemes garozas fragmentiem, daļa no lielākā Kalahari kratona, atrodas galvenokārt Zimbabves teritorijā. No dienvidos esošā Kāpvālas kratona to atdala ap 250 km platā Limpopo josla.

Senākās Zimbabves kratona daļas ir kratona centrālajā daļā esošais Sebakves kratons (ap 3,4 miljardi gadu) un Tokves granitoīdu gneisi (3,46 miljardi gadu) kratona centrālajā un dienvidu-centrālajā daļā. Dienvidos esošā Limpopo josla veidojās pirms 3,2 - 2 miljardiem gadu.
Zimbabves kratona veidošanās beigu posmā pirms 2,6 - 2,4 miljardiem gadu tā dienvidaustrumu daļā veidojās lieli granodiorītisku granitoīdu un gneisu intrūziju kompleksi.
Sebakves kratons

**Sebakves kratons** (arī **Sebakves protokratons**) ir hipotētisks kratons, kas veido Zimbabves kratona centrālo daļu, viens no senākajiem pastāvošajiem Zemes garozas fragmentiem. Atrodas Zimbabves centrālaja daļā, aptuvens diametrs 450 km. Veidojies pirms aptuveni 3,4 miljardiem gadu, stabilizējies pirms 3,35 miljardiem gadu. Aptuveni pirms 3,2 miljardiem gadu notika granitoīdu intrūzija.

## Atsauces
* Nesbitt, Robert W., Stephen N. Noble, and James F. Wilson. (1999) "The Sebakwe Proto-Craton: An Extensive Early Archaean Crustal Block in Zimbabwe - A Reassessment of Craton Formation, Stabilisation and Growth." Journal of Conference Abstracts, Vol. 4 No. 1, Symposium A08, Early Evolution of the Continental Crust. Internetā: https://web.archive.org/web/20060514104020/http://www.the-conference.com/JConfAbs/4/140.html
Analītiskā ģeometrija

[thumb|250px|[Dekarta koordinātu sistēma.]]

**Analītiskā ģeometrija** — matemātikas nozare, kura ar algebras palīdzību pēta ģeometrisku objektu formu un īpašības. Tā balstās uz koordinātu metodi, ar kuru var noteikt savstarpēji viennozīmīgu atbilstību starp skaitļiem un punktiem un savstarpēji viennozīmīgu atbilstību starp vienādojumiem un punktu ģeometriskām vietām (līnijām, virsmām). Koordinātu metode pirmo reizi sistemātiski lietota franču filozofa un matemātiķa Renē Dekarta darbos, un tādēļ analītiskās ģeometrijas izcelšanos saista ar viņa vārdu. Renē Dekarts un Pjērs Fermā izveidoja analītisko ģeometriju 17. gadsimtā, tādējādi sasaistot algebru ar ģeometriju. Ieviešot Dekarta koordinātu sistēmu, daudzas problēmas citās matemātikas jomās, piemēram, algebrā vai skaitļu teorijā, varēja pārveidot par ģeometrijas problēmām (un otrādi), kas bieži vienkāršoja to risinājumus. Analītiskā ģeometrija deva arī nozīmīgu impulsu bezgalīgi mazu lielumu analīzes attīstībai.

## Analītiskās ģeometrijas nozīme

Analītiskās ģeometrijas lomu zinātnes attīstībā Frīdrihs Engelss raksturojis šādi: "Lūzuma punkts matemātikā bija Dekarta mainīgais lielums. Ar to matemātikā ienāca kustība un dialektika un šā iemesla dēļ tūlīt kļuva nepieciešami difrerenciālrēķini un integrālrēķini, kuri tūlīt arī radās un kurus visumā pabeidza, bet nevis izgudroja Ņūtons un Leibnics."

## Analītiskās ģeometrijas iedalījums

Analītisko ģeometriju, tāpat kā elementāro ģeometriju, iedala planimetrijā un stereometrijā, respektīvi analītiskā ģeometrija plaknē un analītiskā ģeometrija telpā.

## Atsauces

## Ārējās saites
* A. S. Smogorzhevsky. Method of Coordinates.
* Chapter about analytic geometry from a calculus textbook available on the Whitman College site
* Analytic geometry. E.G. Poznyak (originator), Encyclopedia of Mathematics. URL: http://www.encyclopediaofmath.org/index.php?title=Analytic_geometry&oldid=15081
Kongo kratons

**Kongo kratons** (arī **Zairas kratons**) ir sens prekembrija kratons. Kopā ar vairākiem citiem kratoniem, tai skaitā Kalahari kratonu, Rietumāfrikas kratonu, Tanzānijas kratonu un Arābijas-Nūbijas vairogu veido mūsdienu Āfrikas kontinentu.

Aizņem Āfrikas dienvidu-centrālo daļu, stiepjoties no Kasai reģiona (Kongo Demokrātiskā Republika) līdz Sudānai un Angolai, Kamerūnai un Centrālāfrikas Republikai. Kratons aizņem arī nelielu Zambijas daļu — šeit atrodas kratona senākā daļa — Bangveulu bloks. Veidojies pirms 3,6—2 miljardiem gadu.

Kongo kratonā atrasti vērtīgi derīgie izrakteņi, tai skaitā dimanti (Angola, Centrālāfrika, Kongo Demokrātiskā Republika), zelts. Reģions pieder pie vājāk izpētītajām ģeoloģiskajām provincēm, šeit vēl gaidāmi vērtīgi derīgo izrakteņu resursu atklājumi.
Bangveulu bloks

**Bangveulu bloks** ir daļa no Kongo kratona, kas atrodas Zambijas ziemeļaustrumu daļā, iestiepjoties arī Kongo Demokrātiskajā Republikā un Tanzānijā. No pārējā Kongo kratona atdala Kibaranas josla un Lufilianas arka. Sastāv no paleoproterozoja granitoīdiem un vulkāniskajiem iežiem kurus pārklāj paleoproterozoja kontinentālie nogulumieži - līdz 5 km biezā Mporokoso grupa, virs kuras savukārt ieguļ ap 100 m biezā Kasamas formācija. Biezā nogulumiežu sega neļauj veikt detālākus bloka pētījumus.

Nav tiešu liecību, ka Bangveulu bloks eksistētu jau arhejā, taču Mporokoso grupas iežos ir atrasti detrītiski cirkona paraugi, kas liecina par ievērojami senāku šī bloka vēsturi - tas varētu būt veidojies jau pirms 3,2 miljardiem gadu.

## Atsauces
* Isotopic and geochemical evidence of proterozoic episodic crustal reworking within the irumide belt of south-central Africa, the southern metacratonic boundary of an Archaean Bangweulu Craton. Bert De Waele, Jean-Paul Liégeois, Alexander A. Nemchin and Francis Tembo, Precambrian Research, Volume 148, 2006 http://www.sciencedirect.com/science?_ob=ArticleURL&_udi=B6VBP-4KCPVGS-1&_user=10&_coverDate=08%2F10%2F2006&_rdoc=1&_fmt=&_orig=search&_sort=d&view=c&_acct=C000050221&_version=1&_urlVersion=0&_userid=10&md5=27f684131d634d09e37200a3e19617e9